Beyond The Veil

Beyond The Veil הוא אלבום האולפן השני באורך מלא של להקת המטאל הגותי טריסטניה (Tristania). אלבום זה נחשב ליצירת מופת בתחום, ועיצב את סוגת המטאל הגותי הסקנדינבי המשלב בין דום מטאל/דת' מטאל/בלאק מטאל לבין מוזיקה קלאסית/מטאל סימפוני ומציג שירים עם ריפים אגרסיביים, גראולינג ודיסטורשן לצד שירה אופראית נשית, כלים קלאסיים (כגון כינור, קלידים ועוגב) ומקהלות גותיות. אלבום זה סימפוני ובעל מקצב מהיר יותר מקודמו, Widow's Weeds. רוב השירים באלבום עוסקים במוות ובשכול, ובהרגשת הריקנות המתלווה אליהם. רמת האנגלית בשירים גבוהה והיא משתמשת במשלב גבוה ומילים באנגלית ארכאית ובסגנון שייקספירי-מורבידי. השירה מתחלקת ל-5 סוגים: שירה נשית אופראית מלודית מקהלות גרגוריאניות (חלק רק גבריות, חלק רק נשיות וחלק מעורבות) גראולינג בסגנון של דת' מטאל גראולינג בסגנון של בלאק מטאל (המשלב צווחות מוערכות וצרודות בטון גבוהה יחסית לטון הברוטאלי וחד יותר של גראולינג של סגנון הדת') שירה גברית נקייה את רוב המילים בשירים שר מורטן ולנד ב-3 הסגנונות לעיל, ואילו קטעי פתיחה ו/או סיום ופזמונים מושרים על ידי ויבקה סטנה. כמו כן, כל חברי הלהקה תורמים את קולם לקטעי המקהלות. הנגינה באלבום היא של מטאל גותי ודת' מטאל סימפוני מהיר עם דגש על קלידים, תופים ובס ופחות על סולואי גיטרה. השיר הראשון, Beyond The Veil ("מאחורי הרעלה"), עוסק בשכול, בו אהובתו של הדובר בשיר עולה השמיימה ומוסתרת ממנו במעין וילון. הוא נפתח בקטע סולו של הזמרת ויבקה סטנה, אך בהמשך עובר לגראולינג של מורטן ולנד לצד קטעי מקהלות השזורים בשיר. השיר השני, Aphelion ("אפהליון"), עוסק גם הוא בשכול ואבלות על מערכת יחסים שנקטעה באופן מסתורי ועקוב מדם. השיר מושר רובו בגראולינג כאשר באמצע יש קטע מקהלה נשית החוזר על עצמו פעמיים (מקהלת הרקוויאם) ולקראת הסוף סולו של הזמרת. השיר השלישי, A Sequel of Decay ("המשכה של דעיכה"), עוסק במלאכית שנפלה מגן עדן לחיים בני תמותה מלאי כאב וצער. השיר נפתח בקטע שקט ואחריו במקהלה אדירה אך למרות שיש גם גראולינג רוב השיר מושר בשירה גברית נקייה. השיר מסתיים בסולו של הזמרת שלפניו קטע מקהלה גרגוריאנית. השיר הרביעי, Opus Relinque, עוסק בערפד החי חיי אל-מוות מלאים ייסורים וכאב, ומתחנן להישרף באש המטהרת ולמות. השיר הופיע בפסקול הסרט דרקולה 2000. השיר מושר רובו בגראולינג שבאמצע קטעי מקהלה נשית, אך כולל גם צווחות האופייניות לבלאק מטאל. באמצע השיר יש אנחות של עונג, כנראה של ערפדית המתענגת על מציצת הדם מקורבנה. השירים החמישי והשישי, Lethean River of Ruins and a Red Nightfall ("נהר לתיאני של חורבות ודמדומי לילה"), עוסקים בנהר לתה, נהר הנשייה של העולם התחתון במיתולוגיה היוונית ובאדם הרוצה להיכנס לתוכו לשכוח את הכאב של החיים. השיר החמישי נפתח בסולו נשי קצר בלטינית ומשלב גראולינג ושירה גברית מעוותת, השולטת בהתחלה, עם שירה נשית של הזמרת, בעיקר לקראת הסוף. השיר השישי מושר בשילוב של גראולינג של דת' מטאל וצווחות צרודות של בלאק מטאל עם מעט שירה נשית ובסוף שירה גברית נקייה. השיר השביעי, Simbelmyne (פרח בדיוני המונח על קבר מלכי רוהאן), הוא קטע אינסטרומנטלי שקט וקצר אותו מוביל פסנתר. השיר השמיני, Angina ("אנגינה"), עוסק במוות של טיפוס חולני, שמותו מחלל את שדות אליסיום (גן עדן במיתולוגיה היוונית). השיר מושר ברובו בצרחות צרודות של בלאק מטאל כאשר את הפזמון שרה הזמרת ויבקה סטנה ואחריה קטע מקהלה. השיר התשיעי, Heretique ("כופר"), עוסק בכפירה באל, כנראה עקב שכול. בשיר זה יש רק שירה גברית (בלי שירה נשית), וגם המקהלות גבריות בלבד וכוללות גם מזמורים גרגוריאניים כנסייתיים. השיר העשירי, Dementia ("טירוף"), הוא שיר קצר ואווירתי. בשיר, שנפתח בנגינת קלידים וצלצול פעמונים קודר, ישנו רק בית אחד אותו שר ולנד בצרידות בליווי באס, תופים וגיטרות. השיר מתאר תחושה של ביעותים, שנאה המעורבת בתשוקה ותוצאותיה: ריקבון, תחושת גועל ומציאות סוריאליסטית. Beyond the Veil – 6:37 Aphelion – 7:50 A Sequel of Decay – 6:33 Opus Relinque – 6:08 Lethean River – 5:56 of Ruins and a Red Nightfall – 6:22 Simbelmynë – 1:00 Angina – 4:39 Heretique – 4:51 Dementia – 2:21 השירים באלבום הולחנו על ידי ולנד, מוהן והידל. מורטן ולנד - גראולינג/גיטרה ויבקה סטנה - שירה נשית, סופרן אנדרס ה. הידל - גיטרה רון אוסטרהוס - בס אינר מוהן - קלידים קנת' אולסון - תופים אוסטן ברגוי (Østen Bergøy) - שירה גברית נקייה פיט יוהנסן - כינור יאן קנת' ברקווד - שירה גברית נקייה ב-"Heretique" ומקהלה הילדה ט. בומן, מייקן סטנה, סיסל ב. סטנה, ז'נט יוהנסן, רינו א. קולו - מקהלה מידע על האלבום Beyond The Veil באתר MusicBrainz האלבום Beyond The Veil באתר Discogs מילות השירים באלבום Beyond The Veil ביקורת על אלבום, ב-SputnikMusic, בו קיבל ציון 5/5.